**Ministru kabineta rīkojuma projekta** **„****Par valstij dividendēs izmaksājamo valsts sabiedrības ar ierobežotu atbildību „Nacionālais rehabilitācijas centrs „Vaivari”” peļņas daļu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību kapitāla daļām un kapitālsabiedrībām” 3.panta trešā daļa un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – MK noteikumi Nr.1471) 5.punkts, kas paredz, ka Ministru kabinets pēc kapitāla daļu turētāja priekšlikuma kapitālsabiedrībai var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību „Nacionālais rehabilitācijas centrs „Vaivari”” (turpmāk - NRC „Vaivari”) ir valsts nozīmes medicīniskās un sociālās rehabilitācijas centrs. Saskaņā ar Ministru kabineta 2013.gada 12.jūnija rīkojumu Nr.247 „Par pamatbudžeta apropriācijas pārdali starp Finanšu ministriju un Veselības ministriju”, 2013.gada 4.oktobra rīkojumu Nr.459 „Par pamatbudžeta apropriācijas pārdali 2013.gadā” un 2013.gada 20.decembra rīkojumu Nr.674 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, NRC „Vaivari” 2013.gadā saņēma papildu finansējumu veselības aprūpes pakalpojumu pieejamības uzlabošanai un ārstniecības iestāžu infrastruktūras uzturēšanas izdevumu deficīta segšanai, kā rezultātā, salīdzinot ar 2012.gadu, pamatdarbības neto apgrozījums palielinājās par 7%.  NRC „Vaivari” 2013.gada pārskata perioda peļņa pēc nodokļu nomaksas ir LVL 68 983 (EUR 98 153,97). (Piezīme: 2013.gadu bija plānots noslēgt bez peļņas un bez zaudējumiem.) 2013.gada saimnieciskās darbības rezultāts nav būtiski uzlabojis kopējos NRC „Vaivari” finanšu rādītājus un neliecina par finanšu stabilitāti ilgtermiņā. Salīdzinot ar 2012.gadu, ir pazeminājušies NRC „Vaivari” maksātspējas rādītāji, saistību īpatsvars bilancē ir 78,7%, saistību attiecība pret pašu kapitālu 2013.gadā bija 3,7 (pēc „finanšu sviras” principiem saistībām jābūt ne lielākām kā pašu kapitāls), kas norāda uz paaugstinātu finanšu risku.  NRC „Vaivari” iepriekšējos gados uzkrātie zaudējumi ir LVL 912 854 (EUR 1 303 142,80). Kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus un neļauj veidot uzkrājumus.  NRC „Vaivari” likviditātes (apgrozāmo līdzekļu) analīze liecina, ka likviditātes rādītāji ir zem normas (kopējās likviditātes rādītājs 2011.g. – 0,28, 2012.gadā – 0,21, 2013.gadā – 0,33), trūkst brīvu naudas līdzekļu un ir grūtības ar īstermiņa saistību apmaksu. Īstermiņa saistību summa pārsniedz apgrozāmo līdzekļu summu par LVL 818 380 (EUR 1 164 449,80). Nepieciešamo īstermiņa saistību nomaksai NRC „Vaivari” ir spiests piesaistīt kredītlīdzekļus. Īstermiņa saistības veido parādi preču piegādātājiem un pakalpojumu sniedzējiem, kas veidojušies nodrošinot veselības aprūpes pakalpojumus.  Ja NRC „Vaivari” 2013.gada peļņas daļa tiek ieskaitīta valsts budžetā kā dividendes, tiek palielināts saistību apmērs, jo ierobežotie brīvie naudas līdzekļi liek piesaistīt papildu finansējumu, izmantojot komercbanku pakalpojumus, lai nodrošinātu saistību izpildi. Pastāv risks, ka palielināsies īstermiņa parādu apjoms un var tikt kavēti maksājumi, kas var negatīvi ietekmēt sniegto veselības aprūpes pakalpojumu nepārtrauktību.  Ja NRC „Vaivari” 2013.gada peļņas daļa netiek ieskaitīta valsts budžetā kā dividendes, tad NRC „Vaivari” tiek atbrīvoti līdzekļi, kurus ieguldīt infrastruktūras uzturēšanā vai veidot uzkrājumus, kas esošā valsts budžeta finansējuma veselības aprūpes pakalpojumiem ietvaros praktiski nav iespējams. Kā arī tādā veidā NRC „Vaivari” var samazināt īstermiņa saistību apjomu.  Saskaņā ar MK noteikumu Nr.1471 4.2 punktu minimālo dividendēs izmaksājamo peļņas daļu par 2013. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. NRC „Vaivari” Valsts kasē par 2013.gadu būtu jāieskaita dividendēs EUR 88 338,57.  Lai nodrošinātu kapitālsabiedrības attīstību un nepārtrauktu veselības aprūpes pakalpojumu sniegšanu, Veselības ministrija, kā kapitāla daļu turētāja, ierosina Ministru kabinetam NRC „Vaivari” par 2013.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un novirzīt 2013.gadā gūto peļņu EUR 88 338,57 apmērā iepriekšējos periodos uzkrāto zaudējumu LVL 912 854 (EUR 1 298 874) segšanai, kas veidojušies saistībā ar valsts apmaksāto veselības aprūpes pakalpojumu sniegšanu pacientiem. |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 145 734 105 | -88 339 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets | 145 734 105 | -88 339 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2014.gadā valstij piekritīgās dividendes no valsts kapitālsabiedrību peļņas atsevišķi Veselības ministrijas budžetā netiek plānotas, līdz ar to nav iespējams precīzi nodalīt un aizpildīt 2.kolonnu „Saskaņā ar valsts budžetu kārtējam gadam”, tādēļ, lai nodrošinātu informācijas pārskatāmību, 3.kolonnas „Izmaiņas kārtējā gadā, salīdzinot ar budžetu kārtējam gadam” 1.1. un 3.1. ailēs ir norādīta summa, kas atbilst kapitālsabiedrības atbilstoši MK noteikumu Nr.1471 4.2 punktā noteiktajai valstij piekritīgajai peļņas daļai (90% no kapitālsabiedrības tīrās peļņas par 2013.gadu).  Ņemot vērā to, ka NRC „Vaivari” 2013.gadā netika plānota peļņa, tad, plānojot 2014.gada valsts budžeta ieņēmumus, ieņēmumi no NRC „Vaivari” dividenžu nomaksas nevarēja tikt plānoti. Līdz ar to rīkojuma projekts nevar radīt negatīvu ietekmi uz plānotajiem 2014.gada valsts budžeta ieņēmumiem.  Ņemot vērā ierobežotos valsts budžeta līdzekļus veselības nozarei, NRC „Vaivari” par sniegtajiem valsts apmaksātajiem veselības aprūpes pakalpojumiem tiek maksāts atbilstoši normatīvajos aktos noteiktajiem tarifiem, kas pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus. Ārstniecības iestādēm regulāri jāveic izmaksas ierobežojoši pasākumi, lai nodrošinātu nepieciešamo veselības aprūpes pakalpojumu nepārtrauktu sniegšanu, un tikai 2013.gada pēdējos mēnešos saņemtais papildus valsts budžeta finansējums ļāva NRC „Vaivari” 2013.gadu noslēgt ar neto pelņu LVL 68 983 (EUR 98 153,97) apmērā. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sabiedrība ar ierobežotu atbildību „Nacionālais rehabilitācijas centrs „Vaivari”” |
| 2. | Projekta izpildes ietekme uz pārvaldes funkcijām un institucionālo struktūru. | Nav |
| 3. | Cita informācija | Nav |

Anotācijas II, IV, V, VI sadaļa – rīkojuma projekts šīs jomas neskar.

Veselības ministra vietā

Ministru prezidente L.Straujuma

21.10.2014. 10:58

1149

M.Podvinska

67876109, Marina.Podvinska@vm.gov.lv